Φάνης Μαυρομμάτης

Ο Φάνης Μαυρομμάτης (Άργος, 12 Μαΐου 1997) είναι Έλληνας ποδοσφαιριστής που αγωνίζεται ως αμυντικός στον Ατρόμητο. 
Είναι γιος του παλαίμαχου ποδοσφαιριστή του Παναργειακού Αντώνη Μαυρομμάτη.

Το ξεκίνημα 
Ο Μαυρομμάτης ξεκίνησε το ποδόσφαιρο σε ηλικία 6 ετών στην ακαδημία ποδοσφαίρου του Αριστέα Άργους, με προπονητές τον Κλεόβουλο Καλτάκη και τον Αποστόλη Κατσά.Με τις παιδικές ομάδες του Αριστέα συμμετείχε με πολλές διακρίσεις σε πανελλήνια και διεθνή τουρνουά. Στα 14 του χρόνια αγωνίστηκε με την ανδρική ομάδα του Αριστέα Άργους στο πρωτάθλημα της Α' Κατηγορίας της ΕΠΣ Αργολίδας, ενώ αποτέλεσε μέλος των μικτών ομάδων της ΕΠΣ Αργολίδας και των Περιφερειακών ομάδων. Σε ηλικία 15 ετών μεταγράφηκε μαζί με τους υπόλοιπους (15 τον αριθμό) συμπαίκτες του από τον Αριστέα Άργους στον Παναργειακό και αγωνίστηκε στην ομάδα νέων. .

Συλλογική Καριέρα 
Από την ηλικία των 16 ετών άρχισε να αγωνίζεται στην πρώτη ομάδα του Παναργειακού στη Γ' Εθνική Κατηγορία.

Στις 7 Ιουλίου του 2015 ο Μαυρομμάτης υπέγραψε τριετές επαγγελματικό συμβόλαιο με το Παναθηναϊκό και ενσωματώθηκε στο ρόστερ της Κ-20 του τριφυλλιού.

Κατά τη διάρκεια της σεζόν 2016-2017 υπέστη ρήξη χιαστών και έμεινε εκτός αγωνιστικής δράσης για 6 μήνες χάνοντας το υπόλοιπο της χρονιάς. Επέστρεψε στην δράση τη σεζόν 2017-2018 ως βασικός στόπερ και αρχηγός της ομάδας Κ-20 του Παναθηναϊκού.  

Το επίσημο ντεμπούτο του με την πρώτη ομάδα του Παναθηναϊκού πραγματοποιήθηκε την 1η Σεπτεμβρίου του 2018, στην νικηφόρα εντός έδρας αναμέτρηση με την Λαμία για το ελληνικό πρωτάθλημα που έληξε 3-1.

Στις 30 Απριλίου του 2018 το συμβόλαιό του με τον Παναθηναϊκό ανανεώθηκε για ακόμη 2 χρόνια.

Τον Ιανουάριο του 2020 πήγε στην Σοντερίσκε ως δανεικός απ τον Παναθηναϊκό.

Τον Ιανουάριο του 2021, υπέγραψε στον Ατρόμητο, με τον προπονητή του Παναθηναϊκού, Λάζνο Μπόλονι να μην τον υπολογίζει.

Παραπομπές

Εξωτερικοί σύνδεσμοι 
Φάνης Μαυρομμάτης σε ιστοσελίδα ΠΑΕ Παναθηναϊκός
Φάνης Μαυρομμάτης σε ιστοσελίδα Σούπερ Λίγκα 
Φάνης Μαυρομμάτης στο transfermarkt
Φάνης Μαυρομμάτης στο soccerway

Αμυντικοί ποδοσφαιριστές
Έλληνες ποδοσφαιριστές
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Έλληνες ποδοσφαιριστές στο εξωτερικό
Ποδοσφαιριστές Ατρόμητου Αθηνών